
CONSILIUL  LOCAL AL MUNICIPIULUI





               S I G H I Ş O A R A

H O T Ă RÂ R E A   NR. 195

din 24 noiembrie 2011

privind procentul din valoarea totală estimată cu care autoritatea administraţiei publice locale se angajează să participe în anul 2011 la cofinanţarea cheltuielilor de investiţii - dotare cu aparatură medicală - pentru Spitalul Municipal Sighisoara


Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de aprobare a procentului din valoarea totală estimată cu care autoritatea administraţiei publice locale se angajează să participe în anul 2011 la cofinanţarea cheltuielilor de investiţii - dotare cu aparatură medicală - pentru Spitalul Municipal Sighisoara;

Având în vedere adresa nr. 4773/21.10.2011 a Ministerului Sănătăţii – Direcţia de Sănătate Publică a Judeţului Mureş, înregistrată la Spitalul Municipal Sighişoara sub nr. 3687/24.10.2011 cu referire la fondurile alocate de Ministerul Sănătăţii, pe anul 2011, la capitolul 51.02.25 Transferuri din veniturile proprii ale Ministerului Sănătăţii către bugetele locale pentru finanţarea aparaturii medicale şi echipamentelor de comunicaţii în urgenţă în sănătate, în sumă de 150.000 lei;

Având în vedere propunerea Comitetului Director al Spitalului Municipal Sighişoara cuprinsă în procesul verbal nr. 15 din data de 24 octombrie 2011 referitoare la solicitarea cu avizul Consiliului de Administraţie al Spitalului Municipal Sighişoara a participării autorităţii publice locale, prin cofinanţare, cu procentul de 9%, pentru dotarea cu aparatură medicală a Spitalului Municipal Sighişoara;

Având în vedere procesul verbal al şedinţei Consiliului de Administraţie al Spitalului Municipal Sighişoara din data de 15 noiembrie 2011, prin care acesta avizează propunerile Comitetului Director;

Având în vedere prevederile art. 190^5 alin. (1) lit. b) din Legea nr. 95/2006 privind reforma în domeniul sănătăţii, cu modificările şi completările ulterioare;


Având în vedere prevederile art. 1 alin. (2) din Ordinul Ministrului Sănătăţii nr. 95/2011 pentru aprobarea Metodologiei privind criteriile în baza cărora Ministerul Sănătăţii alocă prin transfer sume pentru cheltuieli de investiţii de la bugetul de stat şi din venituri proprii (accize) către autorităţile publice locale pentru spitalele publice din reţeaua acestora şi prevederile pct. 6 lit. b) din metodologia anexă, care face parte integrantă din ordinul menţionat;


Având în vedere Raportul de Specialitate al Managerului   Spitalului Municipal Sighişoara, prin care, se propune participarea autorităţii publice locale, prin cofinanţare, cu procentul de 9%, pentru dotarea cu aparatură medicală a Spitalului Municipal Sighişoara, îndeplinindu-se prevederile legale;


Având în vedere avizele favorabile ale tuturor comisiilor pe domenii de specialitate;


În baza art. 36 alin. (2) lit. b), lit. d), lit. e), alin. (6) pct. 3, alin. (7) lit. a), art. 45 alin. (2) lit. a, lit. f), art. 115 alin. (1) lit. b) din Legea nr. 215/2001 Legea Administraţiei Publice Locale, republicată, cu modificările şi completările ulterioare;






H O T Ă R Ă Ş T E:


Art. 1. Se aprobă participarea autorităţii publice locale, prin cofinanţare, cu  procentul de 9% la investiţiile - dotare cu aparatură medicală a Spitalului Municipal Sighişoara, din valoarea aparaturii medicale solicitată spre finanţare Ministerului Sănătăţii, în sumă de 13.500 lei, conform anexei nr. 1, care face parte integrantă din prezenta hotărâre.


Art. 2. Cu ducerea la îndeplinire a prevederilor prezentei se încredinţează Primarul Municipiului Sighişoara, Direcţia Economică din cadrul Municipiului Sighişoara, Comitetul Director al Spitalului Municipal Sighişoara şi Managerul Spitalului Municipal Sighişoara.

PRESEDINTE DE SEDINTA, 






Daniela Muşunoi










Contrasemneaza:






             


p.Secretarul municipiului,










Iov Roiban
(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia economică ;

1 ex. Comitetul Director al Spitalului Municipal

1 ex. Managerul Spitalului Municipal Sighişoara.

10 ex.IR/FM

